《留九宫山封道士饭因赠》
宋代·董嗣杲

菜本芃芃剪青玉，馔成浇饭填清腹。
孤鹤出自九宫山，双眸如鹘步如鹿。
我闻深谷少得盐，食淡眠幽体已仙。
轩轩意趣神气全，中寿亦过八十年。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。